קאי האברץ

קאי לוקאס האברץ (בגרמנית: Kai Lukas Havertz; נולד ב-11 ביוני 1999 באאכן שבגרמניה) הוא כדורגלן גרמני, המשחק בעמדת הקשר ההתקפי בארסנל מהפרמייר ליג ובנבחרת גרמניה. האברץ נולד באאכן שבגרמניה, ושיחק כילד בקבוצות המקומיות אלמניה מאריהדורף ואלמניה אאכן. בגיל 11 החל לשחק בקבוצות הילדים והנוער של באייר לברקוזן. בשנת 2016 זכה במדליית פריץ ואלטר לכדורגלנים צעירים עד גיל 17. ב-15 באוקטובר 2016 ערך האברץ את הופעת הבכורה בקבוצה הבוגרת של באייר לברקוזן, כאשר החליף את צ'ארלס ארנגיס בהפסד 1–2 לורדר ברמן. האברץ היה בן 17 שנים ו-126 ימים בהופעה זו, מה שהפך אותו לכדורגלן הצעיר ביותר בתולדות באייר לברקוזן בבונדסליגה עד אז, שיא שנשבר בשנת 2020 על ידי פלוריאן וירץ. ב-2 בנובמבר 2016 ערך האברץ הופעת בכורה בליגת האלופות בהפסד של לברקוזן 0–1 לטוטנהאם הוטספר, במסגרת שלב הבתים. בשמינית הגמר פתח האברץ בהרכב לברקוזן לראשונה בליגת האלופות בהפסד 2–4 לאתלטיקו מדריד, את משחק הגומלין החמיץ האברץ עקב מבחני בגרות בבית ספרו. ב-2 באפריל 2017 הבקיע האברץ בדקה ה-90 בתיקו 3–3 מול וולפסבורג, והפך למבקיע הצעיר ביותר של באייר לברקוזן בתולדות הבונדסליגה עד אז. במחזור הסיום של עונת 2016/2017 הבקיע האברץ צמד מול הרטה ברלין, ובסך הכל הבקיע ארבעה שערים ב-24 הופעות בעונת הבכורה שלו בבונדסליגה. עם זאת, הייתה זו עונה חלשה עבור קבוצתו באייר לברקוזן, שסיימה רק במקום ה-12 בבונדסליגה. בעונת 2017/2018 האברץ המשיך לתקוע יתד בקישור הקבוצה, יחד עם יוליאן בראנדט ולאון ביילי. ב-14 באפריל 2018, שבר האברץ את שיאו של טימו ורנר ככדורגלן הצעיר ביותר שערך 50 הופעות בבונדסליגה, כשעשה זאת בגיל 18 שנים ו-307 ימים. ואת עונתו השנייה בקבוצה הוא סיים עם 4 שערים ב-35 הופעות בכל המסגרות. העונה הבאה עונת 2018/2019 הייתה עונת הפריצה של האברץ. ב-20 בספטמבר 2018 כבש האברץ צמד בניצחון 3–2 על לודוגורץ רזגראד במסגרת שלב הבתים בליגה האירופית. שהיו שעריו האירופים הראשונים. וסיים את העונה כמלך שערי הקבוצה עם 17 שערים ב-34 הופעות בליגה. ו-20 שערים ב-42 הופעות בכל המסגרות. ואף הגיע למקום השני בהצבעות לפרס כדורגלן השנה בגרמניה אך הפסיד אותו ב-37 קולות למרקו רויס. ב-14 בדצמבר 2020, בגיל 20 שנה, שישה חודשים וארבעה ימים, הוא שבר עוד אחד מהשיאים של טימו ורנר, והפך לשחקן הצעיר ביותר שהגיע ל-100 הופעות בבונדסליגה, כשפתח בהפסד 0–2 של קבוצתו מול פ.צ. קלן. ואת עונתו האחרונה בלברקוזן עונת 2019/2020 סיים האברץ עם 18 שערים ב-45 הופעות בכל המסגרות מתוכם 4 שערים בליגה האירופית בעונה בה הודחה לברקוזן ברבע הגמר. ב-4 בספטמבר 2020 חתם האברץ לחמש שנים בצ'לסי מהפרמייר ליג. ששילמה עבורו ללברקוזן 80 מיליון אירו (כ-100 מיליון אירו לאחר בונוסים), ההעברה היקרה בתולדות הקבוצה עד אז, שגם הפכה את האברץ לשחקן הגרמני היקר בהיסטוריה. את הופעת הבכורה שלו בקבוצה ערך האברץ ב-14 בספטמבר בניצחון 3–1 על ברייטון אנד הוב אלביון. ב-23 בספטמבר כבש האברץ שלושער ראשון בקריירה ואת שעריו הראשונים בצ'לסי בניצחון 7–0 על בארנסלי במסגרת גביע הליגה. את שער הבכורה בפרמייר ליג כבש ב-17 באוקטובר בתיקו 3–3 עם סאות'המפטון. והפך לחלק משמעותי בקבוצה גם בליגה וגם בליגת האלופות. ב-29 במאי 2021 כבש את שער הניצחון של צ'לסי בגמר ליגת האלופות במשחק שהסתיים בתוצאה 1–0 לצ'לסי על מנצ'סטר סיטי והביא לצ'לסי את גביע האלופות בפעם השנייה בהיסטוריה. ואת עונת הבכורה שלו בצ'לסי סיים עם 9 שערים ב-45 הופעות בכל המסגרות. במשחק הסופר קאפ האירופי 2021 נגד מחזיקת הגביע בליגה האירופית, ויאריאל בישל האברץ את שער היתרון במשחק שהסתיים בתיקו 1–1 המשחק הלך לדו-קרב פנדלים ולמרות שהאברץ החמיץ את הפנדל שלו קבוצתו ניצחה וזכתה בגביע. בפברואר 2022 זכתה צ'לסי בגביע העולם למועדונים לראשונה בתולדותיה, לאחר שגברה במשחק הגמר בתוצאה 2–1 לאחר הארכה על פלמיירס מברזיל כשאת שער הניצחון בהארכה הבקיע האברץ. את עונתו השנייה בצ'לסי עונת 2021/2022 סיים האברץ עם 14 שערים ב-47 הופעות בכל המסגרות. בעונתו השלישית במועדון חלה ירידה ביכולתו של האברץ, יחד עם שאר הקבוצה באחת העונות הרעות ביותר של צ'לסי שסיימה במקום ה-12 בליגה. האברץ סיים את העונה עם 9 שערים ב-47 הופעות בכל המסגרות. ב-28 ביוני 2023 חתם האברץ בארסנל ששילמה עבורו לצ'לסי 75 מיליון אירו. ב-13 ביולי 2023 ערך האברץ בכורה במשחק ידידות נגד נירנברג, שבוע לאחר מכן ב-20 ביולי, כבש שער ראשון במדי הקבוצה במשחק ראווה שערכה ארסנל בארצות הברית נגד כוכבי ה-MLS והסתיים בתוצאה 5–0 לארסנל. ב-6 באוגוסט 2023 ערך האברץ הופעת בכורה במשחק רשמי במועדון בניצחון של ארסנל בפנדלים על מנצ'סטר סיטי במשחק מגן הקהילה. ב-12 באוגוסט 2023 ערך האברץ הופעת בכורה בליגה, בניצחון 2–1 על נוטינגהאם פורסט. ואת השער הראשון שלו במדי ארסנל, כבש האברץ ב-30 בספטמבר בניצחון 4–0 על בורנמות'. האברץ היה בין המצטיינים בקבוצה בעונה בה סיימה ארסנל במקום השני, עם 13 שערים ב-37 הופעות בליגה ו-14 שערים ב-51 הופעות בכל המסגרות. האברץ ערך את הופעת הבכורה שלו בנבחרת גרמניה עד גיל 16 ב-11 בנובמבר 2014, בניצחון 3–1 על צ'כיה במשחק ידידות. הוא נכלל בסגל נבחרת גרמניה לאליפות אירופה עד גיל 17 באזרבייג'ן בשנת 2016. וב-31 באוגוסט 2017 חזר האברץ להופיע בנבחרות הצעירות של גרמניה לאחר היעדרות של 15 חודשים, כשעלה מהספסל במשחק ידידות של נבחרת גרמניה עד גיל 19 נגד נבחרתה של שווייץ ומאוחר יותר הוא מונה לקפטן הנבחרת עד גיל 19. ב-29 באוגוסט 2018 זומן האברץ לראשונה לסגל הנבחרת הבוגרת של גרמניה. כשהמאמן יואכים לב הכליל אותו בסגל לקראת צמד המשחקים, האחד נגד צרפת בליגת האומות והשני נגד פרו למשחק ידידות ב-9 בספטמבר 2018, ערך האברץ את הבכורה שלו בנבחרת הבוגרת בניצחון 2–1 על פרו. האברץ נכלל בסגל נבחרת גרמניה לטורניר יורו 2020 לטורניר מונדיאל 2022 ולטורניר יורו 2024. מעודכן ל-24 באוגוסט 2024 מעודכן ל-5 ביולי 2024 צ'לסי ליגת האלופות (1): 2020/21 הסופר קאפ האירופי (1): 2021 גביע העולם למועדונים (1): 2021 ארסנל מגן הקהילה (1): 2023 אישיים נבחרת העונה בבונדסליגה (1): 2018/19 נבחרת העונה בליגת האלופות (1): 2020/21 שחקן החודש בבונדסליגה (3): אפריל 2019, מאי 2019, מאי 2020 מדיה וקבצים בנושא קאי האברץ בוויקישיתוף אתר האינטרנט הרשמי של קאי האברץ קאי האברץ, ברשת החברתית פייסבוק קאי האברץ, ברשת החברתית אקס (טוויטר) קאי האברץ, ברשת החברתית אינסטגרם קאי האברץ, באתר Transfermarkt קאי האברץ, באתר Soccerway קאי האברץ, באתר BDFutbol קאי האברץ, באתר WorldFootball.net קאי האברץ, באתר National Football Teams קאי האברץ, באתר FootballDatabase.eu קאי האברץ, באתר ESPN UEFA.com, UEFA.com's weekly wonderkid: Kai Havertz | UEFA Champions League, UEFA.com, ‏2017-02-04 (באנגלית) Florian Wirtz replaces Kai Havertz as Bayer Leverkusen’s youngest ever player, bundesliga.com - the official Bundesliga website (באנגלית) Bayer Leverkusen's Kai Havertz: The next Michael Ballack?, bundesliga.com - the official Bundesliga website (באנגלית) Kai Havertz: Bayer Leverkusen's history-maker and MD30's Man of the Matchday, bundesliga.com - the official Bundesliga website (באנגלית) Borussia Dortmund captain Marco Reus presented with Germany's Footballer of the Year 2019 award, bundesliga.com - the official Bundesliga website (באנגלית) Kai Havertz: Bayer Leverkusen's milestone man, bundesliga.com - the official Bundesliga website (באנגלית) צ'לסי הודיעה על רכישתו של קאי האברץ ב-80 מיליון יורו, באתר וואלה, 4 בספטמבר 2020 MLS All-Stars vs. FC Arsenal - 20 Juli 2023 - Soccerway, de.soccerway.com Tschechien U 16 - Deutschland U 16 (m), 1:3, Länderspiel 2014/15 Saison, DFB Datencenter (בגרמנית) Schweiz U 19 - Deutschland U 19 (m), 0:0, Länderspiel 2017/18 Saison, DFB Datencenter (בגרמנית) Kai Havertz receives maiden Germany call-up for UEFA Nations League opener with France, bundesliga.com - the official Bundesliga website (באנגלית) EM-Kader offiziell: Löw beruft Müller, Hummels und Volland, kicker (ב־) Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית) Julian Nagelsmann confirms Germany's Euro 2024 squad, bundesliga.com - the official Bundesliga website (באנגלית)